נ. ק. ג'מיסין

נורה ק. ג'מיסין (באנגלית: N. K. Jemisin; נולדה ב-19 בספטמבר 1972) היא סופרת מדע בדיוני ופנטזיה, פסיכולוגית, מחנכת ובלוגרית אמריקאית. בין השנים 2016–2018 זכתה ברציפות בשלושה פרסי הוגו לספר הטוב ביותר, והייתה האדם האפרו-אמריקאי הראשון לזכות בקטגוריית הפרס הזו, ליוצר הראשון שכלל היצירות בטרילוגיה שכתב זכו בפרס, והראשונה לזכות בפרס במשך שלוש שנים ברציפות.

בכתיבתה, בוחנת ג'מיסין מגוון רחב של נושאים, בהם סכסוכים תרבותיים ומערכות דיכוי.

 ביוגרפיה 
ג'מיסין נולדה ב-19 בספטמבר 1972 באיווה סיטי שבאיווה, וגדלה בניו יורק ובמוביל שבאלבמה. בין השנים 1990–1994 למדה פסיכולוגיה באוניברסיטת טוליין שבניו אורלינס. היא המשיכה בלימודיה באוניברסיטת מרילנד בקולג' פארק, שם סיימה תואר שני בחינוך. בשנת 2007 עברה לגור בעיר ניו יורק, ונכון ל-2018 היא מתגוררת בברוקלין.

 קריירה 
בעת לימודיה באוניברסיטה, כתבה ג'מיסין שני ספרים, אך אלו נדחו על ידי הוצאות הספרים אליהן נשלחו. בשנת 2002, השתתפה ג'מיסין בסדנת הכתיבה "Viable Paradise", ובעקבותיה החליטה להתנסות בכתיבת סיפורים קצרים. בשנת 2004 התפרסם לראשונה סיפור קצר שכתבה. בעת מגוריה בבוסטון הייתה חברה בחבורה ספרותית שכונתה "BRAWLers", וכשעברה להתגורר בניו יורק הצטרפה לחבורת "Altered Fluid", העוסקת בביקורת לספרות ספקולטיבית.

ב-2010 הגיע הסיפור הקצר "Non-Zero Probabilities" שכתבה לחמישיית הגמר של פרס הוגו ופרס נבולה. ב-2011, זכה הספר "The Hundred Thousand Kingdoms" שכתבה בפרס לוקוס בקטגוריית ספר הביכורים והגיע לחמישיית הגמר של הוגו ונבולה.

בינואר 2016 החלה ג'מיסין לכתוב את "Otherworldly", טור ביקורת מדע בדיוני דו-חודשי ב"ניו יורק טיימס". במאי 2016, פתחה ג'מיסין בקמפיין מימון המונים בפלטפורמת פטראון (Patreon), שתוך חודש הגיע לסכום גדול דיו, שאיפשר לה לעזוב את עבודתה ולהתמקד באופן מלא בכתיבה.

ב-2015 התפרסם ספרה "העונה החמישית", הראשון בטרילוגיה המכונה "העולם השבור" (The Broken Earth), וב-2016 זכה הספר בפרס הוגו. ספר ההמשך, "שער האובליסק", זכה בפרס הוגו לשנת 2017, והספר "שמי האבן", שחתם את הטרילוגיה, זכה בפרס הוגו ובפרס נבולה לשנת 2018. ב-2018 התפרסמה אסופת סיפורים קצרים מאת ג'מיסין, הקרויה , כשמו של מאמר שכתבה ג'מיסין ב-2013 העוסק באפרופוטוריזם.

 פרסים 
 שנה  פרס  קטגוריה  יצירה  מקור 2011  פרס לוקוס  רומן הביכורים הטוב ביותר  The Hundred Thousand Kingdoms  2016  פרס הוגו  הרומן הטוב ביותר  העונה החמישית  2017  פרס הוגו  הרומן הטוב ביותר  The Obelisk Gate  2018  פרס נבולה  הספר הטוב ביותר  The Stone Sky  2018 פרס לוקוס  ספר הפנטזיה הטוב ביותר  The Stone Sky  2018 פרס הוגו  הרומן הטוב ביותר  The Stone Sky 2019פרס לוקוסהאסופה הטובה ביותר2020פרס הוגוהנובלטה הטובה ביותרEmergency Skin

 ביבליוגרפיה חלקית 

טרילוגיית העולם השבור:
העונה החמישית (2015)
 שער האובסליק (2016)
 שמי האבן (2017)

 קישורים חיצוניים 



 נ. ק. ג'מיסין מתארת בניית עולמות
 ביוגרפיה באתר Fantasy Book Review
 ראיון באתר Odyssey Workshop
 נ. ק. ג'מיסין במסד הנתונים לספרות ספקולטיבית

 הערות שוליים 

קטגוריה:אמריקאים ילידי איווה
קטגוריה:איווה סיטי: אישים
קטגוריה:סופרות אפרו-אמריקאיות
קטגוריה:סופרים אפרו-אמריקאים
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס נבולה
קטגוריה:סופרים ויוצרים זוכי פרס לוקוס
קטגוריה:אמריקאים שהופיעו ברשימת טיים 100
קטגוריה:בלוגריות אמריקאיות
קטגוריה:בוגרות אוניברסיטת טוליין
קטגוריה:בוגרי אוניברסיטת טוליין
קטגוריה:בוגרות אוניברסיטת מרילנד
קטגוריה:בוגרי אוניברסיטת מרילנד
קטגוריה:אמריקאיות שנולדו ב-1972
קטגוריה:אמריקאים שנולדו ב-1972